stanford-oval/wikipedia huggingface dataset:
ปริศนา วงศ์ศิริ

| ไก่ ปริศนา วงศ์ศิริ |
| --- | --- |
ชื่อเกิด: ปริศนา วงศ์ศิริ
รู้จักในชื่อ: ไก่
เกิด: 3 เมษายน พ.ศ. 2501 (66 ปี)
ที่เกิด: อำเภอพังโคน จังหวัดสกลนคร ประเทศไทย
แนวเพลง: ลูกทุ่ง หมอลำ
อาชีพ: นักร้อง, นักแสดง
ค่ายเพลง: Original Sound ลองเพลย์ เร็ดคอร์ด พีจีเอ็ม นิธิทัศน์
ปริศนา วงศ์ศิริ ชื่อเล่น ไก่ นักร้องหมอลำและนักแสดงชื่อดัง เกิดเมื่อ 3 เมษายน พ.ศ. 2501 ที่จังหวัดสกลนคร เคยได้ตำแหน่งนางงามท้องถิ่นและรองนางสาวไทยจักรวาลปี พ.ศ. 2520 มาก่อน
ประวัติ

เข้าสู่วงการบันเทิง เมื่ออายุได้ 19 ปี เมื่อได้เดินทางเข้ากรุงเทพมหานคร เรียนที่โรงเรียนเสริมสวยเกศสยาม  สมชาย จันทวังโส ไปพบเข้าได้ชักชวนถ่ายภาพลงปกหนังสือทุกฉบับ ตั้งแต่ปี พ.ศ. 2520 จากนั้น สมชาย จันทวังโส ได้พาไปพบ ไพรัช สังวริบุตร ให้แสดงละครโทรทัศน์สังกัดช่อง 7 เรื่องแรก คือ ขุนแผนผจญภัย  จนกระทั่งได้รับบทนางเอกเรื่องแรก จากเรื่อง แก้วหน้าม้า ประสบความสำเร็จอย่างมาก ต่อมาก็ได้แสดงเป็นนางเอกในละครจักร ๆ วงศ์ ๆ จนถึงภาพยนตร์ 16 มิลลิเมตร เรื่อง แม่นากพระโขนง คู่กับ ชานนท์ มณีฉาย ทางช่อง 7
และได้แสดงนำในภาพยนตร์หลายเรื่อง เช่น จุฬาตรีคูณ, โก๋บ้านนอกกี๋บางกอก,  หยาดพิรุณ, ตึงนั้ง, แข่งรถแข่งรัก ฯลฯ ก็ประสบความสำเร็จในระดับหนึ่ง
แม้จะประสบความสำเร็จในวงการการแสดง แต่ด้านเสริมสวยก็ไม่ทิ้ง ยังได้เรียนจนจบ เพราะทาง ยุพา นพวิชัย ผู้อำนวยการโรงเรียนมีความเมตตาให้เรียนฟรีตลอดชีวิต เพราะได้เสียสละเป็นนางแบบทรงผมทุกสไตร์
ต่อมาในปี พ.ศ. 2527 ได้กลายเป็นนักร้อง เพลงแรกที่โด่งดังคือ สาวนาหารัก โดยบันทึกแผ่นเสียงมาเรื่อย ๆ มีโอกาสได้ตั้งวงดนตรีลูกทุ่งร่วมกับสุพรรณ สันติชัยเจ้าของเพลง ยืนร้องไห้คอยใคร นาคเดือนแปด พี่คอยที่ซอยบุฟผา และ หม่ำ จ๊กมกเคยเป็นเด็กยกของในวง ส่วนใหญ่จะรับเชิญไปกับวงของนักร้องลูกทุ่งชื่อดังร่วมสมัยหลายคน เช่น สายัณห์ สัญญา, เพลิน พรหมแดน, ศรชัย เมฆวิเชียร, ยอดรัก สลักใจ, จีระพันธ์ วีระพงษ์ เป็นต้น
โดยในเพลง ไก่จ๋า ที่โด่งดังของสายัณห์ สัญญา แต่งโดย ปิยะ ตระกูลราษฎร์ เนื้อร้องก็กล่าวกันว่าเป็นการรำพึงรำพันถึงความรักและความเสียใจแก่ปริศนาที่มีชื่อเล่นว่า ไก่
ชีวิตส่วนตัว

ชีวิตส่วนตัวเคยผ่านการสมรสมาแล้วครั้งหนึ่ง มีลูก 2 คน เป็นหญิง 1 ชาย 1 แต่เพราะปัญหาในชีวิตคู่ ต่อมาจึงได้เลิกรากัน ทำให้กลายเป็นแม่เลี้ยงเดี่ยวมานานกว่า 10 ปี  ต่อมาในปี พ.ศ. 2554 จึงได้สมรสอีกครั้งกับ นายสุจินต์ พิทักษ์ ผู้พิพากษาศาลสมทบ ศาลเยาวชนและครอบครัว จังหวัดสมุทรสาคร และรองประธานสภาอุตสาหกรรมแห่งประเทศไทย กลุ่มเซรามิก ซึ่งเป็นม่ายลูกติดเช่นเดียวกัน
ปัจจุบัน ปริศนา วงศ์ศิริ มีตำแหน่งเป็นผู้อำนวยการฝ่ายประชาสัมพันธ์ มหาวิทยาลัยกรุงเทพธนบุรี มีบ้านพักอยู่ที่จังหวัดปทุมธานี
ผลงานการแสดง > ละครโทรทัศน์

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2518 | ปอบผีฟ้า | ช่อง 7 | เจ้าหลวงละอองทอง | - |
| 2522 | แม่นาคพระโขนง | ช่อง 7 | แม่นาค | - |
| 2523 | หยาดพิรุณ | ช่อง 7 | - | - |
| 2523 | สางเขียว | ช่อง 7 | จิตขจี,กรีนนี่(สางเขียวดูดเลือด) | - |
| 2524 | ซ่อนกลิ่น | ช่อง 7 | ซ่อนกลิ่น | - |
| 2525 | สุวรรณหงส์ | ช่อง 7 | ศรีสุวรรณ | - |
| 2544 | นายฮ้อยทมิฬ | ช่อง 7 | บัวคำ | คู่กับ ปิยะ ตระกูลราษฎร์ |
| 2551 | เพลงดินกลิ่นดาว | ช่อง 7 | - | - |
| 2554 | มนต์รักแม่น้ำมูล | ช่อง 7 | แม่ครูคำแปง | - |
| 2559 | ใต้ร่มพระบารมี เรื่อง ครูของแผ่นดิน | ช่อง 7 | แม่ของครูอุทัย | คู่กับ สลา คุณวุฒิ |
| 2560 | นายฮ้อยทมิฬ | ช่อง 7 | ย่าเฒ่า | รับเชิญ |
| 2561 | ซิ่นลายหงส์ | ช่อง 8 | แม่ครูคำอุ่ม | - |
| 2562 | ดอกคูนเสียงแคน | GMM25 | แม่ทับ | คู่กับ ปิยะ ตระกูลราษฎร์ |
| 2563 | มงกุฎดอกหญ้า | ช่องวัน | แม่อ่อนศรี นาบุญหลาย | คู่กับ เฉลิมพล มาลาคำ |
| 2563 | นางฟ้าลำแคน | ช่องวัน | แม่บัวลา ศรีไศล | คู่กับ เฉลิมพล มาลาคำ |
| 2564 | โนราสะออน | ช่องวัน | แม่สมจิตร แก่นโนนยาง | คู่กับ มนตรี เจนอักษร |
| 2566 | พนมนาคา | ช่องวัน | ยายวรรณ |  |
| 2567 | ลิเกหมอลำ | ช่องวัน | แม่ครู | รับเชิญ |
ผลงานการแสดง > ภาพยนตร์

ตึ่งนั้ง (สมบัติ, พิศมัย, ปริศนา, นิภาพร, มานพ, เศรษฐา) (2521)
โก๋บ้านนอก กี๋บางกอก (สุรชัย, ลลนา, เศรษฐา, นิภาพร, สายัณห์, ปริศนา, สมควร, ชูศรี) (2521)
หยาดพิรุณ (สรพงศ์, พิศมัย, ยอดชาย, เศรษฐา, กำธร, ปนัดดา, ปริศนา, มารศรี) (2523)
แข่งรถแข่งรัก (กรุง, สุเชาว์, ภิญโญ, อำภา, ปริศนา, ดวงชีวัน, ลักษณ์, ฤทธิ์) (2523)
ก่องข้าวน้อยฆ่าแม่ (ปิยะ ตระกูลราษฎร์, วาสนา สิทธิเวช, ปริศนา วงศ์ศิริ, นพดล ดวงพร, สุลาลีวัลย์ สุวรรณทัต) (2523)
ลูกแม่มูล (ปิยะ ตระกูลราษฎร์, สุพรรษา เนื่องภิรมย์, ปริศนา วงศ์ศิริ, อังคนางค์ คุณไชย, นพดล ดวงพร, ดาว บ้านดอน, เทพพร เพชรอุบล) (2523)
ผลงานการแสดง > รายการและละครโทรทัศน์

ไมค์ทองคำหมอลำฝังเพชร 2 (กรรมการ)
ผลงานเพลง > อัลบั้มเดี่ยว

ชุด เสียงตอบจากไก่
หนึ่งปีพี่ยังรัก
เสียงตอบจากไก่
เขาตายจากความทรงจำ
บังสกุลรัก
4 ปีไม่มีวันกลับ
สาวเมืองกาญจน์
ความรักคือการให้
ฝั่งโขงคอยรัก
สาวชาวนา
ฟ้าส่งเรามา
ชุด ปริศนาลำเพลิน
ฟ้าคํ่าฝั่งโขง
ไม่เลิกก็ขาดกัน
พบกันเพื่อจาก
อย่าลวงน้อง
ปริศนาลำเพลิน
วอนลมสั่งรัก
ลบรอยกรรม
สาวนาหาคู่
หนุ่มสาวอีสาน
ลำยาวสลับเต้ยสาวอีสาน
ชุด สาวนาหารัก (เมษายน 2529)
สาวนาหารัก
คนหลายใจ
คนร้อยเอ็ด
บ่ออนซอน
บ่าวอุบลคนโก้
หนาวลมเดือนยี่
สาวอุบลนอนหนาว
จำใจจาก
เห็นใจคนชํ้า
เอิ้นหาอ้าย
ลืมเขาก่อน
โขงกั้นฮัก
ชุด ฟ้าค่ำฝั่งโขง
ปริศนาลำเพลิน
ลำยาวผสมเต้ยสาวอีสาน
สาวนาหาคู่
อย่าลวงน้อง
ลบรอยกรรม
ไม่เลิกก็ขาดกัน
ห่างแต่กาย
พบกันเพื่อจาก
วอนลมสั่งรัก
ฟ้าค่ำฝั่งโขง
เหมือนว่าวขาดลม
หนุ่มสาวอีสาน
เสียงครวญจากหนองคาย
ชาวนารักชาวนา
อย่าแหยม
ชีวิตลูกกำพร้า
ลำเพลินฮักอ้ายแต่ยังเด็ก
ลำล่องสวรรค์เมืองไทย
ชุด เพลงอมตะเงินล้าน ชุดที่ 36 (กันยายน 2530)
ลำกล่อมทุ่ง
ไทยดำรำพัน
คิดฮอดจังเลย
ซังคนหลายใจ
ธรรมชาติเมืองสุย
จอมใจคนจน
หนาวหมอก
เซียงขวางแดนงาม
นี่หรือฮักจริง
สิ้นเสียงสั่ง
ก่อนจาก
เพียงผิดนัด
ชุด เจ็บไม่หนักแต่เจ็บนาน (พฤศจิกายน 2531)
เจ็บไม่หนักแต่เจ็บนาน
ปริศนาพาเพลิน
คิดว่าเขารัก
สงสารหัวใจ
ฉันเฉย ๆ
ป.จ๋าอย่าหลายใจ
ได้จ่าแล้วลืมเจี๊ยบ
ลำเพลินตอบจดหมาย
หากคุณเป็นฉัน
กินน้ำตาแทนน้ำตาล
ชุด ข้าวเหนียวก่องเดียว (ธันวาคม 2533)
ข้าวเหนียวก่องเดียว
ป้าสีจ่ม
ทิดทอง
เฮฮาหมู่เฮา
รสเด็ด
ซอยแซ
บุญมีถามหา
ย่านบ่แม่นเนื้อคู่
เสียใจหลายเด
บ่อยากเว้านำ
พอเหิ่มเหิ่ม
อย่างงี้เอง
ชุด ขอบคุณหลาย (2534)
ลองเบิ่ง
จิ๊กกี๋บ่ยอม
เว้าบ่ถืกเว้าใหม่
ข้อยบ่งึด
ขอบคุณหลาย
ไผเป็นไผ
พักฟื้นหัวใจ
บ่มีปัญหา
ซังคนแฮง
ลำกล่อมทุ่ง
ชุด ปัดติโถ (สิงหาคม 2535)
ปัดติโถ
บ่อยากเป็นไม้จิ้มแข่ว
ออกมาย่อน
มนต์พิณแคน
สาวร้อยเอ็ด
เมาหัวส่าย
สาวนาหารัก
สาวนาหน้าเซ่อ
คนจนหน้าเก่า
รักคนลงพุง
ชุด อิสาน เมกาแด๊นซ์ ทั้งฮักทั้งซัง
ทั้งฮักทั้งซัง (Dance mix)
อย่ามายึก (Dance mix)
ข้อยซอยบ่ได้ (Dance mix)
ลองเบิ่ง
จิ๊กกี๋บ่ยอม
พักฟื้นหัวใจ
หักใจบ่ได้
ไผเป็นไผ
ซังคนแฮง
ข้อยบ่งึด
บ่มีปัญหา
ขอบคุณหลาย
ชุด นํ้าตาแม่หม้าย (2537)
น้ำตาแม่หม้าย
ไปลามาไหว้
คอยน้องคืนนา
จากกันที่สันภูพาน
รำกล่อมทุ่ง
ฟ้าร้องน้องช้ำ
ร้องไห้ใกล้โคนคูน
ลีลาหมอลำ
เป็นไปบ่ได้ดอก
คนอีสานคือกัน
ชุด คิดฮอดปฤษณา (2538)
คิดฮอดเสียงซอ
หลับตาไว้
มีบ้างไหมรักจริง
สาวอุบลรอรัก
รักคนขี้เมา
สาวชาวนาครวญ
ผู้บ่าวขี้ดื้อ
รักแท้สาวอิสาน
ลืมง่ายแท้หนออ้าย
สัจจาหญิง
ชุด รวมฮิต ปฤษณา วงศ์ศิริ (สิงหาคม 2539)
สาวอุบลรอรัก
พี่จ๋าหลับตาไว้
ข้าวเหนียวก่องเดียว
คิดฮอดเสียงซอ
ป้าสีจ่ม
เฮฮาหมู่เฮา
ผู้ชายในฝัน (แสดงสด)
ฉันเปล่านาเขามาเอง (แสดงสด)
รักคนขี้เมา
มีบ้างไหมรักจริง
ทิดทอง
สาวชาวนาครวญ
รสเด็ด
ผู้บ่าวขี้ดื้อ
บุญมีถามหา
รักแท้สาวอีสาน
สัจจาหญิง
ชุด บุหงาลนไฟ
รักหน่อยนะ
บุหงาลนไฟ
ลูกทุ่งคนดัง
สาวเมืองกาญจน์
ไม่รักฉันแล้วคุณจะรักใคร
แคร์ด้วยหรือพี่
บ่ลืมสัญญาเดือนสาม
คักใจแล้วหรือพี่
คอยด่วน บ.ข.ส.
คืนลาอาลัย
ชุด โชคดีที่รัก
ลืมน้องแล้วบ่
โชคดีที่รัก
คุณภาพชีวิต
เสียงจากปริศนา
แม่หม้ายทรงเครื่อง
อย่ามาซูนคิง
อดีตรัก
ติ๋มหมองเพราะทองเมา
อกหักดังเป๊าะ
ผู้ชายลายเสือ
ผู้ชายหลายใจ
หนูลองยา
ส่งใจไปซาอุ
สาวก่อสร้าง
ชุด หมอลำสามช่า ปฤษณาทำเอง
ทั้งที่รู้ว่าทางตัน
ซังคนใจดำ
ใส่กลอนหัวใจ
แอบรักแอบคิดถึง
เอาคืนไปเลย
เสียใจเพราะรัก
แทบไม่เชื่อสายตา
สิบล้อแฟนหนู
พอกันที
บ้านน้อยในสลัม
เกือบแย่เลยพี่
ดาวเรืองขอลา
เพลงประกอบละคร

เพลง อีสานบ้านเฮา  ประกอบละครเรื่อง มนต์รักแม่นํ้ามูล
เพลง แห่พระเวส ประกอบละครเรื่อง มนต์รักแม่นํ้ามูล
เพลง เปรต(สัมภเวสี) ขับร้องโดย เฉลิมพล มาลาคำ, ลำยอง หนองหินห่าว ประกอบละครเรื่อง นางฟ้าลำแคน
รางวัล

รองนางสาวไทยจักรวาล ประจำปี 2520
รางวัลทีวีตุ๊กตาทองมหาชนได้รับรางวัลผู้แสดงนำยอดนิยมอันดับ 2 ฝ่ายหญิงประเภทภาพยนตร์โทรทัศน์ ประจำปี 2524 จาก เรื่องสังข์ทอง (ช่อง 7)
โรงเรียนเทศบาล 4 (บ้านเชียงราย)

| โรงเรียนเทศบาล 4 (บ้านเชียงราย) The Municipal School 4 (Ban Chiangrai) Lampang> ข้อมูล |
| --- | --- |
ชื่ออื่น: ท.ล.ป.4 / MS4LP
ประเภท: สหศึกษา อนุบาล-มัธยมศึกษาตอนต้น
คำขวัญ: สร้างวินัย เสริมวิชา กีฬาดี มีคุณค่าต่อชุมชน
สถาปนา: พ.ศ. 2470
ผู้อำนวยการ: นางยุพิน ตรังคธาร
สี: ฟ้า-ขาว
เพลง: มาร์ชเทศบาล 4
ต้นไม้: ขะจาว
เว็บไซต์: http://www.ms4lp.ac.th
โรงเรียนเทศบาล 4 (บ้านเชียงราย) เป็นโรงเรียนตั้งอยู่ที่จังหวัดลำปาง
ประวัติ

โรงเรียนเทศบาล 4 (บ้านเชียงราย) ตั้งขึ้นเมื่อ พ.ศ. 2470 เปิดทำการสอนที่วัดเชียงราย ศูนย์กลางของชาวเชียงราย ที่อพยพมาตั้งถิ่นฐานกลายเป็นชุมชนบ้านเชียงราย เมื่อสมัยสร้างบ้านแปงเมืองตรงกับรัชกาลที่ 1 ซึ่งเป็นที่มาของวงเล็บ (บ้านเชียงราย) ท้ายชื่อโรงเรียนเทศบาล 4  เดิมเปิดทำการเรียนการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4
ต่อมาในปี พ.ศ. 2484 กระทรวงธรรมการได้โอนโรงเรียนให้เทศบาลนครลำปางรับดำเนินการเปิดสอน ขุนอุทานคดี นายกเทศมนตรีเมืองลำปางในขณะนั้น ได้ทำการย้ายโรงเรียนออกจากวัดเชียงรายมาตั้งอยู่ในที่ปัจจุบันนี้ โดยสร้างอาคารเรียนขึ้น 1 หลัง โรงอาหาร 1 หลัง ในที่ดินเนื้อที่ 6 ไร่ 86 ตารางวา โฉนดที่ดินเลขที่ 2986  สิ้นเงินค่าก่อสร้างในสมัยนั้นประมาณ 10,000 บาทเศษ และซื้อที่ดินเพิ่มเติมอีก 1 แปลง เนื้อที่ 7 ไร่ 23 ตารางวา โฉนดเลขที่ 3000 จากขุนหลวงศรีสมรรถการ รวมเนื้อที่ทั้งสิ้น 13 ไร่ 1 งาน 9 ตารางวา
หลังจากที่สงครามมหาเอเชียบูรพาสงบ ทางเทศบาลได้โอนโรงเรียนให้กระทรวงศึกษาธิการเปิดทำการสอน อีกเป็นเวลาหลายปี
จนถึงวันที่ 1 เมษายน พ.ศ. 2506 กระทรวงศึกษาธิการได้โอนโรงเรียนกลับมาให้เทศบาลเมืองลำปางรับไปดำเนินการ และทางโรงเรียนก็ได้ขยายการศึกษาเปิดทำการสอนถึงชั้นประถมศึกษาปีที่ 7
พ.ศ. 2513 ทางเทศบาลได้งบประมาณจากทางกระทรวงมหาดไทย เป็นเงินจำนวน 1,250,000 บาท สร้างอาคารเรียนหลังใหม่ เป็นอาคารคอนกรีตเสริมเหล็ก 3 ชั้น 18 ห้องเรียน และเทศบาลได้อนุมัติเงินอีก 163,500 บาท สร้างโรงฝึกงาน 1 หลัง และบ้านพักครูใหญ่ 1 หลัง เป็นเงินจำนวน 60,000 บาท
พ.ศ. 2521 ก่อสร้างอาคารเรียน 2 ชั้น ขนาด 12 ห้องเรียน ด้วยเงินอุดหนุนจากเทศบาล จำนวน 1,671,000 บาท
พ.ศ. 2534 ขยายการศึกษาจากระดับประถมศึกษา เปิดสอนถึงระดับมัธยมศึกษาตอนต้น ตามโครงการขยายโอกาสทางการศึกษา
พ.ศ. 2536 รื้อโรงฝึกงาน และสร้างอาคารเรียนอนุบาล 3 ชั้น ขนาด 8 ห้องเรียน จากเงินงบประมาณของเทศบาล จำนวน 4,000,000 บาท
พ.ศ. 2539 ปรับปรุงก่อสร้างอาคารเรียน 3 ชั้น โดยเงินงบประมาณจากเทศบาล จำนวน 1,450,000 บาท
พ.ศ. 2540 ได้รับงบประมาณจากสำนักบริหารการศึกษาท้องถิ่น กรมการปกครอง กระทรวงมหาดไทย จำนวน 4,800,000 บาท และจากเทศบาลเมืองลำปางอนุมัติเงิน 7,200,000 บาท รวมเป็นเงิน 12,000,000 บาท เพื่อก่อสร้างอาคารเรียน 4 ชั้น ขนาด 18 ห้องเรียน แล้วเสร็จปี พ.ศ. 2541
พ.ศ. 2543 ได้รับงบประมาณจากสำนักบริหารการศึกษาท้องถิ่น กรมการปกครอง กระทรวงมหาดไทย จำนวน 13,570,000 บาท เพื่อก่อสร้างอาคารเรียนอเนกประสงค์ 4 ชั้น แล้วเสร็จปี พ.ศ. 2544
พ.ศ. 2550 ได้งบประมาณจากกรมส่งเสริมการปกครองท้องถิ่นกระทรวงมหาดไทยและงบประมาณจ่ายจากเงินสะสมของเทศบาลนครลำปาง เป็นเงิน 18,050,000  บาท  สร้างอาคารเรียนหลังใหม่  เป็นอาคารคอนกรีตเสริมเหล็ก  4  ชั้น  ขนาด  24  ห้องเรียน แล้วเสร็จการก่อสร้าง พ.ศ. 2552
สถานีสวนสนุกปาเจี่ยว

สถานีสวนสนุกปาเจี่ยว (จีนตัวย่อ: 八角游乐园站; จีนตัวเต็ม: 八角遊樂園站; พินอิน: Bājiǎo Yóulèyuán Zhàn) เป็นสถานีรถไฟใต้ดินแห่งหนึ่งของระบบรถไฟใต้ดินปักกิ่ง สาย 1 ตั้งอยู่ในเขตฉือจิ่งชาน ปักกิ่ง ประเทศจีน
ประวัติ

1 ตุลาคม พ.ศ. 2512 – เปิดให้บริการเฉพาะข้าราชการเท่านั้น
พ.ศ. 2520 – เปิดให้ประชาชนทั่วไปใช้บริการ
พ.ศ. 2523 – เปิดให้ชาวต่างชาติใช้บริการ
สถานที่สำคัญใกล้เคียง

สวนสนุกฉือจิ่งชานปักกิ่ง
เยฟเกนี วูเชติช

เยฟเกนี วูเชทิช บนเหรียญรูเบิลรัสเซียระลึก 100 ปีชาตกาล
เยฟเกนี วิกตอรอวิช วูเชติช (รัสเซีย: Евгений Викторович Вучетич; 28 ธันวาคม [ตามปฎิทินเก่า: 15 ธันวาคม] 1908–12 เมษายน 1974) เป็นประติมากรชาวโซเวียต เป็นที่รู้จักจากผลงานประติมากรรมอนุสรณ์ต่าง ๆ ที่สร้างขึ้นส่วนใหญ่ด้วยศิลปะอุปมานิทรรศน์ เช่น เสียงเพรียกจากมาตุภูมิ
วูเชติชเกิดที่เยกาเตรีนอสลาฟ จักรวรรดิรัสเซีย (ปัจจุบันอยู่ในประเทศยูเครน) บิดาคือวิกตอร์ วูเชติช (Viktor Vuchetich หรือ Vučetić) ชาวมอนเตเนโกรที่อพยพมายังโซเวียต มารดาคืออันนา อันเดรฟนา สเตวาร์ต (Anna Andreevna Stewart) ลูกครึ่งรัสเซีย-ฝรั่งเศส
เขาเป็นศิลปินขบวนการสัจนิยมสังคมนิยมคนสำคัญ และได้รับรางวัลเลนินในปี 1970, รางวัลสตาลินหลายครั้ง (1946, 1947, 1948, 1949, 1950), เครื่องราชเลนินสองครั้ง, เครื่องราชสงครามรักชาติระดับสอง,  วีรชนของแรงงานสังคมนิยม (1967) และ ศิลผินของประชาชนแห่งโซเวียต (1959)
ผลงาน

อนุสรณ์สงครามโซเวียต ในสวนเทรปทาแวร์ เบอร์ลิน (1946–1949)
อนุสรณ์นีกอไล วาตูติน ในเคียฟ ยูเครน (1948) ถูกถรื้อถอนไปในปี 2023
ให้ผองเราได้ตีดาบมาเป็นจานไถ ในสวนของสหประชาชาติ (1957) และอีกชิ้นที่ชื่อเดียวกันด้านหน้าโรงงาน "Gazoapparat" ในวอลโกกราด
อนุสรณ์เฟลิกซ์ เจอร์จินสกี (1958) เดิมทีตั้งอยู่ที่จัตุรัสลูบียังกาในมอสโก
เสียงเพรียกจากมาตุภูมิ! ในมามาเยกูร์กัน (1963–1967)
เสียงเพรียกจากมาตุภูมิ
ให้ผองเราได้ตีดาบมาเป็นจานไถ
อนุสรณ์สงครามโซเวียต เบอร์ลิน
อนุสรณ์วาตูตินในเคียฟ
สถานีผิงกั่วหยวน

สถานีผิงกั่วหยวน (จีนตัวย่อ: 苹果园站; จีนตัวเต็ม: 蘋果園站; พินอิน: Píngguǒyuán zhàn) เป็นสถานีรถไฟของระบบรถไฟใต้ดินปักกิ่ง สาย 1, สาย 6 และสาย S1 ตั้งอยู่ในแขวงผิงกั่วหยวน เขตฉือจิ่งชาน ปักกิ่ง
สถานีสำหรับสาย 1 เปิดให้บริการในวันที่ 23 เมษายน ค.ศ. 1973 จากนั้นสถานีผิงกั่วหยวนสาย 1 จึงปิดซ่อมแซมในวันที่ 18 เมษายน ค.ศ. 2020 ถึงปลาย ค.ศ. 2024 ส่วน 6 และสาย S1 เปิดให้บริการในวันที่ 31 ธันวาคม ค.ศ. 2021
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Pingguoyuan Station
จังหวัดมีนบุรี

จังหวัดมีนบุรี ขึ้นกับมณฑลกรุงเทพ ตั้งขึ้นในปี พ.ศ. 2444 โดยแบ่งเขตการปกครองออกเป็น 4 อำเภอ ได้แก่ อำเภอคลองสามวา อำเภอแสนแสบ อำเภอหนองจอก และอำเภอเจียรดับหรืออำเภอในคลองเจียรดับ (ปัจจุบันอยู่ในเขตหนองจอก)
ต่อมาในปี พ.ศ. 2474 จังหวัดมีนบุรีได้ถูกยุบรวมเข้ากับจังหวัดพระนคร เพื่อประหยัดงบประมาณราชการ เนื่องจากปัญหาเศรษฐกิจตกต่ำหลังสงครามโลกครั้งที่ 1 อำเภอที่เป็นที่ตั้งของจังหวัดมีนบุรีเดิมจึงมีชื่อเรียกว่า อำเภอมีนบุรี และได้รับเอาท้องที่ตำบลแสนแสบจากอำเภอลาดกระบังมาอยู่ในการปกครองในปี พ.ศ. 2500
จากนั้นอำเภอมีนบุรีได้เปลี่ยนแปลงฐานะเป็น เขตมีนบุรี เมื่อมีการรวมจังหวัดพระนครกับจังหวัดธนบุรีเข้าด้วยกันเป็นกรุงเทพมหานครในปี พ.ศ. 2515 แบ่งเขตการปกครองย่อยเป็นแขวง รวม 7 แขวง จนในที่สุด ปี พ.ศ. 2540 ได้มีประกาศกระทรวงมหาดไทยเปลี่ยนแปลงพื้นที่เขตมีนบุรี แยก 5 แขวงทางด้านเหนือของเขต ไปจัดตั้งเป็นเขตคลองสามวา ทำให้เขตมีนบุรีเหลือพื้นที่ปกครองอยู่ 60 ตารางกิโลเมตรเศษ ซึ่งใหญ่เป็นอันดับที่ 5 ของกรุงเทพมหานคร
หากจังหวัดมีนบุรียังคงอยู่ในปัจจุบัน จะประกอบด้วยอำเภอดังนี้
| อำเภอ | เนื้อที่ (ตร> กม.) | จำนวนประชากรปัจจุบัน | จังหวัดปัจจุบัน | ปัจจุบันแยกเป็น |
| --- | --- | --- | --- | --- |
| อำเภอคลองสามวา/อำเภอเมือง | 63.645 | 141,018 | กรุงเทพมหานคร | เขตมีนบุรี |
| อำเภอคลองสามวา/อำเภอเมือง | 110.686 | 212,016 | กรุงเทพมหานคร | เขตคลองสามวา |
| อำเภอหนองจอกและอำเภอเจียรดับ | 236.261 | 184,138 | กรุงเทพมหานคร | เขตหนองจอก |
| อำเภอแสนแสบ | 123.859 | 179,899 | กรุงเทพมหานคร | เขตลาดกระบัง |
| รวม | 534.451 | 717,071 |  |  |
สะพานมหาดไทยอุทิศ

| สะพานมหาดไทยอุทิศ |
| --- | --- |

เส้นทาง: ถนนบริพัตร
ข้าม: คลองมหานาค
ที่ตั้ง: แขวงบ้านบาตร เขตป้อมปราบศัตรูพ่าย กรุงเทพมหานคร
ชื่ออื่น: สะพานร้องไห้
ตั้งชื่อตาม: กระทรวงมหาดไทย
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: คลองรอบกรุง
ท้ายน้ำ: สะพานนริศดำรัส
ข้อมูลจำเพาะ
ประเภท: สะพานแบบคาน
จำนวนตอม่อ: 2
ประวัติ
วันเปิด: 23 ตุลาคม พ.ศ. 2457


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานมหาดไทยอุทิศ
ขึ้นเมื่อ: 18 มีนาคม พ.ศ. 2518
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000110
 
 
 
ที่ตั้ง

สะพานมหาดไทยอุทิศ หรือชื่อเรียกอย่างไม่เป็นทางการว่า สะพานร้องไห้  เปิดใช้เป็นทางการเมื่อวันที่ 23 ตุลาคม พ.ศ. 2457 เป็นสะพานของถนนบริพัตร ในพื้นที่แขวงบ้านบาตร เขตป้อมปราบศัตรูพ่าย กรุงเทพมหานคร เพื่อข้ามคลองมหานาค ณ จุดบรรจบระหว่างคลองมหานาคกับคลองรอบกรุงหรือคลองโอ่งอ่าง-บางลำพู มาเชื่อมกับถนนดำรงรักษ์และถนนหลานหลวง รวมทั้งถนนราชดำเนิน
สะพานมหาดไทยอุทิศตั้งอยู่ใกล้เคียงกับภูเขาทอง วัดสระเกศและป้อมมหากาฬ สร้างขึ้นเพื่อเทิดพระเกียรติพระบาทสมเด็จพระจุลจอมเกล้าเจ้าอยู่หัว โดยสมเด็จพระเจ้าบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทยร่วมกับข้าราชการของกระทรวงทั่วประเทศร่วมกันบริจาคค่าก่อสร้าง ซึ่งรวมเงินได้ 41,241 บาท 61 สตางค์ มอบให้กรมสุขาภิบาลเป็นผู้สร้าง สิ้นค่าก่อสร้างไปทั้งสิ้น 57,053 บาท 29 สตางค์ ส่วนที่เกินโปรดเกล้าให้กรมสุขาภิบาลออกเงินสมทบ
การก่อสร้างสะพานมหาดไทยอุทิศเป็นพระราชดำริของพระบาทสมเด็จพระจุลจอมเกล้าเจ้าอยู่หัวเพื่อให้การสัญจรไปมาสะดวกขึ้นเนื่องจากบริเวณนี้เป็นที่รวมของถนนหลายสาย แต่เสด็จสวรรคตเสียก่อน พระบาทสมเด็จพระมงกุฎเกล้าเจ้าอยู่หัวพระราชทานนามสะพานมหาดไทยอุทิศและโปรดเกล้าให้กรมสุขาภิบาลทำหุ่นจำลองตัวสะพานไปตั้งถวายตัวในงานถวายพระเพลิงพระบรมศพของพระบาทสมเด็จพระจุลจอมเกล้าเจ้าอยู่หัวด้วย
สะพานมหาดไทยอุทิศมีรูปแบบทางสถาปัตยกรรมแบบยุโรปและก่อสร้างตามวิธีสมัยใหม่ กลางราวสะพานด้านขวามีภาพประติมากรรมนูนต่ำเป็นรูปสตรีอุ้มเด็ก ในมือมีช่อดอกซ่อนกลิ่น ด้านซ้ายเป็นรูปผู้ชายยืนจับไหล่ของเด็ก เป็นภาพแสดงถึงความโศรกเศร้าอาลัยรำลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว อันเป็นที่มาของชื่อ "สะพานร้องไห้"
พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินประกอบพิธีเปิดสะพานด้วยพระองค์เองในคล้ายวันสวรรคตของพระบาทสมเด็จพระจุลจอมเกล้าเจ้าอยู่หัวเมื่อวันศุกร์ที่ 23 ตุลาคม 2457
นอกจากนี้แล้ว ในปัจจุบัน สะพานมหาดไทยอุทิศยังเป็นสะพานที่เป็นโบราณสถานที่สามารถให้รถวิ่งข้ามได้เพียงแห่งเดียวในกรุงเทพมหานคร โดยไม่ได้มีการขยายพื้นที่ของสะพานออก จึงยังคงสภาพเดิมตั้งแต่แรกสร้างไว้ได้มากถึงร้อยละ 90
ระเบียงภาพ

ประติมากรรมนูนต่ำรูปสตรีอุ้มเด็ก หรือแม่อุ้มลูกร้องไห้
แหล่งข้อมูลอื่น

แผนที่และภาพถ่ายทางอากาศของ สะพานมหาดไทยอุทิศ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′21″N 100°30′22″E﻿ / ﻿13.755737°N 100.506199°E﻿ / 13.755737; 100.506199
| สะพานข้ามคลองมหานาคในปัจจุบัน |
| --- | --- | --- | --- |
| เหนือน้ำ คลองรอบกรุง  | สะพานมหาดไทยอุทิศ  | ท้ายน้ำ สะพานนริศดำรัส  |  |
ปริญญา นาคฉัตรีย์

| ปริญญา นาคฉัตรีย์ม> ป.ช., ม.ว.ม. |
| --- | --- |

คณะกรรมการการเลือกตั้ง
ดำรงตำแหน่ง 21 ตุลาคม พ.ศ. 2544 – 25 กรกฎาคม พ.ศ. 2549
 
ข้อมูลส่วนบุคคล
เกิด: 24 มีนาคม พ.ศ. 2484 (83 ปี) อำเภอสวี จังหวัดชุมพร

ปริญญา นาคฉัตรีย์ (เกิด 24 มีนาคม พ.ศ. 2484) ประธานกรรมการมาตรฐานการบริหารงานบุคคลส่วนท้องถิ่น อดีตกรรมการการเลือกตั้ง ฝ่ายบริหารการเลือกตั้ง เป็นหนึ่งในกรรมการการเลือกตั้งที่ถูกศาลอาญา พิพากษาให้จำคุก 4 ปี จากการปฏิบัติหน้าที่
ประวัติ

นายปริญญา เกิดเมื่อวันที่ 24 มีนาคม พ.ศ. 2484 สำเร็จการศึกษาระดับปริญญาตรี การศึกษาบัณฑิต (กศ.บ.) จากวิทยาลัยวิชาการศึกษา (มหาวิทยาลัยศรีนครินทรวิโรฒ) ปริญญาตรีศิลปศาสตรบัณฑิต สาขารัฐศาสตร์ (การบริหารรัฐกิจ) จากมหาวิทยาลัยรามคำแหง เศรษฐศาสตร์มหาบัณฑิต จากมหาวิทยาลัยเกษตรศาสตร์ และปริญญาโท สาขาเศรษฐศาสตร์ จากมหาวิทยาลัยโคลัมเบีย สหรัฐอเมริกา
การทำงาน

ปริญญา นาคฉัตรีย์ เข้ารับราชการเป็นข้าราชการพลเรือนสามัญ สังกัดกระทรวงมหาดไทย ได้รับแต่งตั้งเป็นผู้ว่าราชการจังหวัดนนทบุรี ชุมพร สระบุรี เป็นรองปลัดกระทรวงมหาดไทย อธิบดีกรมที่ดิน กรมการปกครอง กรมการผังเมือง
ต่อมาในปี พ.ศ. 2544 ได้รับแต่งตั้งเป็นกรรมการการเลือกตั้ง (กกต.) ฝ่ายบริหารการเลือกตั้ง จนกระทั่งพ้นจากตำแหน่ง เนื่องจากศาลอาญา มีคำพิพากษาให้ตัดสิทธิการเลือกตั้ง และให้จำคุก
คดีความ > กรณีจัดการเลือกตั้ง

ศาลอาญา มีคำพิพากษา เมื่อวันที่ 25 กรกฎาคม พ.ศ. 2549 ให้ตัดสิทธิการเลือกตั้ง เขาพร้อมกับ พล.ต.อ.วาสนา และนายวีระชัย แนวบุญเนียร เป็นเวลา 10 ปี และให้จำคุกเป็นเวลา 4 ปี ในคดีที่สมาชิกพรรคประชาธิปัตย์ฟ้องในข้อหาปฏิบัติหน้าที่โดยมิชอบ มีความผิดตาม พ.ร.บ.ประกอบรัฐธรรมนูญว่าด้วยการเลือกตั้งปี 2541 มาตรา 24, 42 ประกอบ ป.อาญามาตรา 83 (ร่วมกันทำผิด) ต่อมาเมื่อวันที่ 24 เมษายน พ.ศ. 2551 ศาลอุทธรณ์ มีคำพิพากษายืนตามศาลชั้นต้น แต่ในวันที่ 13 มิถุนายน 2556 ศาลฎีกาพิพากษากลับ เนื่องจากศาลพิเคราะห์แล้วเห็นว่าโจทก์ไม่ใช่ผู้เสียหายโดยตรง จึงไม่มีอำนาจในการฟ้อง จึงมีคำพิพากษาให้ยกฟ้อง
คดีความ > กรณีที่ไม่เร่งสืบสวนสอบสวนข้อเท็จจริงการว่าจ้างพรรคเล็ก

ศาลฎีกา มีคำพิพากษาในการที่นายสุเทพ เทือกสุบรรณ เป็นโจทย์ยื่นฟ้อง เขาพร้อมกับ พล.ต.อ.วาสนา และนายวีระชัย แนวบุญเนียร (เสียชีวิต) ในความผิดฐานปฏิบัติหน้าที่โดยมิชอบตามประมวลกฎหมายอาญา มาตรา 157 และพระราชบัญญัติคณะกรรมการการเลือกตั้ง พ.ศ. 2541 มาตรา 24 และ 42 กรณีที่ไม่เร่งสืบสวนสอบสวนข้อเท็จจริง ข้อร้องเรียนกล่าวหาพรรคไทยรักไทย ว่าจ้างพรรคแผ่นดินไทย และพรรคพัฒนาชาติไทย ลงรับสมัครเลือกตั้งในวันที่ 2 เม.ย. 2549 โดยพลันตามระเบียบ กกต.ว่าด้วยการสืบสวนสอบสวนข้อเท็จจริงและการวินิจฉัย พ.ศ. 2542 มาตรา 37, 48 โดยให้จำคุก 2 ปี
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2532 –  เหรียญจักรพรรดิมาลา (ร.จ.พ.)
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
ดำริ วัฒนสิงหะ

ดำริ วัฒนสิงหะ (3 มกราคม พ.ศ. 2482 - 8 มิถุนายน พ.ศ. 2562) ดำรงตำแหน่ง ตุลาการหัวหน้าคณะศาลปกครองสูงสุด
การศึกษา

รัฐศาสตรบัณฑิต จาก คณะรัฐศาสตร์ จุฬาลงกรณ์มหาวิทยาลัย (พ.ศ. 2503)
พัฒนบริหารศาสตรมหาบัณฑิต (สาขารัฐประศาสนศาสตร์) (เกียรตินิยมดี) สถาบันบัณฑิตพัฒนบริหารศาสตร์  (พ.ศ. 2509)
ประกาศนียบัตรชั้นสูงทางรัฐประศาสนศาสตร์ มหาวิทยาลัยแมนเชสเตอร์ ประเทศอังกฤษ (C.P.A POST . GRAD.) (พ.ศ. 2514)
วิทยาลัยป้องกันราชอาณาจักรรุ่นที่ 34 (พ.ศ. 2534)
การทำงาน

นายอำเภอโขงเจียม - พิบูลมังสาหาร - แม่สอด (11 เมษายน 2517 ถึง 3 พฤษภาคม 2522)
ปลัดจังหวัดเพชรบูรณ์-ลพบุรี (4 พฤษภาคม 2522 ถึง 30 กันยายน 2528)
รองผู้ว่าราชการจังหวัดสุราษฎร์ธานี (1 ตุลาคม 2528 ถึง 30 กันยายน 2532)
ผู้ว่าราชการจังหวัดสุราษฎร์ธานี (1 ตุลาคม 2532 ถึง 30 กันยายน 2533)
รองอธิบดีกรมการปกครอง (1 ตุลาคม 2533 ถึง 30 กันยายน 2537)
รองปลัดกระทรวงมหาดไทย (1 ตุลาคม 2537 ถึง 30 กันยายน 2542)
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2518 –  เหรียญราชการชายแดน (ช.ด.)
พ.ศ. 2529 –  เหรียญจักรพรรดิมาลา (ร.จ.พ.)
สมมาส ราชสีมา

| สมมาส ราชสีมา |
| --- | --- |
เกิด: 29 พฤศจิกายน พ.ศ. 2516 (50 ปี) บำรุง บุญสูงเนิน
อาชีพ: นักร้อง นักแสดง
ปีที่แสดง: พ.ศ. 2540- ปัจจุบัน
ผลงานเด่น: จำใจชั่ว, จดหมายจากลูก, ทหารห่วงแฟน, เมาอ้อนเมีย, ลืมไม่ลง, เหมือนเดิมได้ไหม, ไม่รู้จักพอ, รักพี่หรือยัง, ขอสิทธิ์แค่คิดฮอด ฯลฯ
สังกัด: อาร์สยามในเครืออาร์เอส
สมมาส ราชสีมา นักร้องเพลงลูกทุ่งชายชาวไทย สังกัดค่าย อาร์สยามในเครืออาร์เอส เจ้าของฉายาหนุ่มโคราชเสียงหวาน เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง จำใจชั่ว, จดหมายจากลูก, ทหารห่วงแฟน, เมาอ้อนเมีย, ลืมไม่ลง, เหมือนเดิมได้ไหม, ไม่รู้จักพอ, รักพี่หรือยัง,  ขอสิทธิ์แค่คิดฮอด ฯลฯ
ประวัติ

สมมาส ราชสีมา มีชื่อจริงว่า บำรุง บุญสูงเนิน มีชื่อเล่นว่า เป้ เป็นชาวอำเภอด่านขุนทด จังหวัดนครราชสีมา ครอบครัวมีอาชีพทำนาทำไร่ และมีฐานะยากจน สมมาสชอบการร้องเพลงมาตั้งแต่เด็ก และเริ่มเข้าสู่การประกวดร้องเพลงลูกทุ่งตามงานต่าง ๆตั้งแต่อยู่ชั้นประถมศึกษาปีที่ 6 โดยเขาชอบเสียงของ สายัณห์ สัญญา, ยอดรัก สลักใจ และ เสรี รุ่งสว่าง และก็เป็นเพลงของเสรี รุ่งสว่าง ที่เขาหยิบมาร้องในการประกวดมากที่สุด แต่สมมาสก็ไม่ค่อยประสบความสำเร็จในการประกวดสักเท่าใดนัก เพราะเขาไม่ได้ขึ้นแท่นเป็นผู้ชนะเลยแม้แต่ครั้งเดียว
หลังจากจบการศึกษาจากโรงเรียน ด้วยความยากจน สมมาสก็หันไปทำงานหลาก ทั้งทำนาทำไร่ กรรมกรแบกหาม เด็กเสิร์ฟ บ๋อย ต่อมาโชคเริ่มเข้าข้างเขาบ้าง เมื่อเขาสมัครประกวดร้องเพลงในรายการใหญ่ ที่จัดโดยวงดนตรียิ่งยง ยอดบัวงาม และสามารถคว้าชัยชนะได้เป็นครั้งแรก และได้รับรางวัลใหญ่ที่สุดในชีวิตมาครอง นั่นคือทองคำหนัก 2 สลึง
เข้าวงการ

ระหว่างที่ทำงานร้องเพลงอยู่ที่ห้องอาหารแห่งหนึ่ง ปรากฏว่ามีแมวมองมาพบเขา จึงชักชวนมาเป็นนักร้องอัดแผ่นเสียง โดยหนึ่งในแมวมองที่ว่านั้นก็คือไพฑูรย์ ขันทอง หรือ ดาร์กี้ ขี้เมา ตลก และครูเพลงที่คร่ำหวอดอยู่ในวงการเจ้าของผลงานประพันธ์เพลง "รักน้องเมีย", "ชวนน้องแต่งงาน" ของ ยอดรัก สลักใจ และ "มีเมียเด็ก" ของพรศักดิ์ ส่องแสง ผลงานชุดแรกในชีวิตการเป็นนักร้องอาชีพของสมมาส ราชสีมา คือ "จดหมายจากลูก" และ ผลงานสร้างชื่อ ที่จุดประกายความดังของเขาก็คือเพลง "จดหมายจากลูก" และ "จำใจชั่ว" ซึ่งเป็นเพลงแรกที่เขาบันทึกเสียง
สมมาส ราชสีมา เป็นนักร้องลูกทุ่งชายที่มีหน้าตาดี น้ำเสียงไพเราะ เขาอยู่ในวงการเพลงมาหลายปี และผลิตผลงานออกมาอย่างต่อเนื่อง เขาโด่งดังมาจากเพลง "จำใจชั่ว"
สมมาส ราชสีมา ไม่ได้มีความเกี่ยวข้องกับ สุนารี ราชสีมา นักร้องลูกทุ่งหญิงชื่อดังแห่งวงการลูกทุ่งไทยแต่อย่างใด
ผลงานเพลง > สังกัดค่าย เอสเอส มิวสิค > อัลบั้ม จดหมายจากลูก

จดหมายจากลูก
จำใจชั่ว
ขันหมากน้ำตา
เสียงไก่ขัน
บ้านคนจน
หลงแม่หม้าย
นักโทษประหาร
เหลืองใบยอ
พี่ไม่หล่อใครจะหล่อ
ขอควงสี่คน
จดหมายจากลูก ซาวด์
จำใจชั่ว ซาวด์
ผลงานเพลง > สังกัดค่าย เอสเอส มิวสิค > อัลบั้ม รักเต็มร้อย

ไม่รักจะเรียกยาย
รักเต็มร้อย
หนุ่มภูไทคอยสาว
ทิ้งควายตามแฟน
ม่วยจ๋า
อย่ากลัวจน
พระเอกหมอง พระรองเหงา
ของคู่กัน
แผ่นดินของไทย
คนซื่อใจช้ำ
บทรักบทเรียน
ไม่อยากเป็นนายก
ผลงานเพลง > สังกัดค่าย เอสเอส มิวสิค > อัลบั้ม ลืมไม่ลง

ลืมไม่ลง
คอยน้องลัดดา
ใส่นมเยอะๆ
สาวเสริมสวย
เงินไม่ได้ซื้อ
ใครก็ได้ถ้ารักจริง
ฮักสาวอุบล
โชคดีเมียมา
ขันหมากหนุ่มกำพร้า
ขอนแก่นแฟนลืม
หนุ่มเวียงจันทน์
นางหาย